cyanic-selkie/wikianc huggingface dataset:
American Library Association
American Library Association, forkortet ALA er en faglig interesseorganisasjon (ikke fagforening) i USA for bibliotekarer og andre som arbeider for bibliotekene, for bibliotekutvikling, ytringsfrihet og lesing. Organisasjonen ble dannet i 1876, og regnes som verdens eldste bibliotekorganisasjon. Foreningen har om lag 62 000 medlemmer.
Mononukleose
Ettersykdommer
10 – 20 % opplever trøtthet og slapphet i flere måneder etter den akutte infeksjonen. De fleste er friske nok til å starte på skole eller arbeid i løpet av 1 – 4 uker.
American Library Association
ALA utgir tidsskriftene American Libraries Magazine, Booklist og flere andre fagtidsskift. De deler ut barnelitteraturprisene Newbery-medaljen, Laura Ingalls Wilder Medal, Caldecott-medaljen og flere andre priser både for barne- og voksenlitteratur. De arrangerer blant annet Banned Books Week og den årlige ALA annual conference, som vanligvis finner sted i juni og samler inntil 25 000 deltagere.
ALA er medlem av IFLA og er Norsk Bibliotekforenings søsterorganisasjon.
Eugen Lozovan
Eugen Lozovan (født 2. mai 1929 i București, død 3. desember 1997 i København) var en rumensk-født dansk lingvist, historiker, filolog, litteraturhistoriker, dikter og oversetter.
Biografi
I 1950 var han sekretær ved Det franske instituttet i București. Samme år reiste han som tolk med en rumensk studentdelegasjon til Wien, der han hoppet av og reiste videre til Paris. Mellom 1950 og 1953 studerte han romansk filologi, dialektologi, arkeologi, paleografi og slavistikk ved universitetene Sorbonne og Strasbourg. I 1957 ble han ansatt ved Universitetet i København som vitenskapelig assistent ved Romansk institutt, Det humanistiske fakultet. Senere gikk han opp gradene og ble til slutt professor. Han var en av grunnleggerne av «Den rumenske akademiske forening» i Roma i 1957.
Oversettelser
Han oversatte verk av Victor Hugo, Konstantinos P. Kavafis og Lucian Blaga til italiensk.
Litteratur
Elena Faur, Bogdan Harhătă, Nicolae Mocanu (red.), PROFIL BIOBIBLIOGRAFIC EUGEN LOZOVAN
Oxypselaphus obscurus
Oxypselaphus obscurus er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Utbredelse
Oxypselaphus obscurus finnes i nesten hele Europa, men er noe sjeldnere i sørvest. Den er utbredt østover i Asia. Finnes i Norge.
Utseende
Oxypselaphus obscurus er 5-6,6 mm lang og mørkt brun med lysere gulbrune dekkvinger. Dekkvingene tredje rille-mellomrom (fra midten / sømmen) har tre børstepunkt, en fordypning med ett stivt oppstående hår. Antenner og bein er gule. Bakfotens første ledd (tars) er klart lengre enn sporen i spissen av leggen (tibia). Brystskjoldet er uvanlig smalt og mye smalere enn skuldrene (frampartiet av dekkvingene) og bakhjørnene er rettvinklet.
Levevis
Oxypselaphus obscurus er ganske vanlig, lever på fuktige lokaliteter, i løvskog, under mose og visent løv. Den er vanligvis nattaktiv og lever som predator på andre dyr. Larvene lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Eurytomidae
Eurytomidae er en gruppe som hører til blant parasittvepsene og er en familie i ordenen vepser. Gruppen omfatter rundt 1420 kjente arter fordelt på rundt 87 slekter. Det er funnet ca. 350 arter i Europa, og man regner med at den kan være 60 i Norge. Ulikt de fleste andre Chalcidoidea er larvene til de fleste artene planteetere. Eurytomidae er sannsynligvis en polyfyletisk gruppe som vil bli delt opp i framtiden.
Utseende
Små (1,4 – 6 mm), tettbygde, mattsvarte, ikke metalliske vepser. Kroppen er vanligvis tett punktert. Forbrystet (pronotum) er stort og bredt, rektangulært sett ovenfra, og danner en "krage" bak hodet. Antennen er mer eller mindre trådformet (ikke knebøyd) og har 12 eller færre ledd. Hodet er bredere enn langt, ofte forholdsvis lite. Forvingen er avrundet uten vingefrynser, med en tynn åre (costa) langs framkanten i indre 2/3, denne ender i et lite vingemerke. Beina er vanligvis slanke, lårene kan være litt tykkere. Bakkroppen er vanligvis nokså slank, tilspisset, hunnens eggleggingsrør stikker litt ut.
Levevis
De fleste av artene har larver som utvikler seg i galler inne i ulike planter. Det er også en del som er mer konvensjonelle parasitoider, disse snylter gjerne på galledannende insekter og lever dermed også inne i planter.
Lukáš Pauschek
Lukáš Pauschek (født 9. desember 1992) er en slovakisk fotballspiller som spiller for ŠK Slovan Bratislava.
1950
1950 (MCML) i den gregorianske kalenderen var et år uten skuddag som begynte på en søndag. Det etterfulgte 1949 og ble etterfulgt av 1951.
Holumskog
Holumskog er et byggefelt i helt sør i Nittedal, som grenser til Oslo.
På Holumskog ligger flere bedrifter, blant annet hovedkontoret til Würth Norge. Det ligger også en skole der, og to barnehager, en privat og en offentlig.
Kislorod
Kislorod (originaltittel: Кислород) er en russisk film fra 2009, regissert av Ivan Vyrypajev.
Handling
Historien forteller om en ung mann ved navn Sasha. Rundt ham er det mange forskjellige mennesker som er opptatt med deres egne problemer.
Filosofiåret 1712
Filosofiåret 1712 er en oversikt over hendelser, utgivelser og personer med tilknytning til filosofi i 1712.
Olimpius Inferno
Handling
Michael Orraya, en amerikansk entomolog, ber om visum for å reise til Georgia, slik at han kan komme seg videre til Sør-Ossetia. Samtidig gjør Zhenya, en tidligere skole-kamerat av Michael og en russisk journalist, det samme. Men de blir fortalt motstridende informasjon. Michael skal lage en film om en sjelden type møll, og Zhenya kommer på forespørsel fra Michaels far. Når de ankommer, blir de fortalt av Akhsar, en innbygger, at alle georgierne planlegger å snart forlate landsbyen.
Sent på kvelden satte Michael og Zhenya opp spesielle kameraer i et naturreservat for å filme møllen. Men i løpet av natten blir de tatt til fange av styrker fra Georgia. Takket være innblandingen fra en amerikansk militæroffiser, oppdager georgierne at Michael ikke er russer - men en amerikaner. Han blir løslatt, og ber om at Zhenya også burde løslates - og påstår at hun er hans forlovede. Men i det øyeblikket reiser georgiske stridsvogner mot Tskhinvali.
Michael og Zheny forstår at det er krig, så de forsøker å løpe sin vei. Zhenya og Michael vender tilbake til opptaksutstyret deres, hvor de oppdager filmerav møll. Men de har også opptak av den georgiske offensiven på den samme videoen. Men når det oppdages at de har informasjon om den georgiske offensiven på Sør-Ossetia, begynner en jakt på Zhenya og Michael. De forsøker derfor å finne veien til russiske fredsbevarende styrker, utstasjonert i Tskhinvali. Underveis møter de flere lokale innbyggerne, som påstår at Tskhinvali blir bombet.
Karel Loprais
Karel Loprais (født 4. mars 1949 i Ostrava i Tsjekkoslovakia, død 30. desember 2021 i Nový Jičín i Tsjekkia ) var en tsjekkisk lastebils-rallyfører som har vunnet Paris-Dakar-rallyet seks ganger med lastebilsmerket Tatra, fortrinnsvis med modellen T815.
Loprais døde av covid-19 den 30. desember 2021, i en alder av 72 år på et sykehus i Nový Jičín.
Seiere
Her følger seiersårene i Paris-Dakar :
Frederik Gottschalk von Haxthausen
Frederik Gottschalk von Haxthausen (født 14. juli 1750 i København, død 6. juli 1825 i Christiania) var en dansk-norsk general. Han var førstestatsråd (statsminister) og finansminister i Norges første regjering. Han var far til overhoffmesterinne Louise von Stedingk.
Bakgrunn
Frederik Gottschalk von Haxthausen var sønn av generalmajor og kommandant på Fredriksten festning Friedrich Maximillian Gottschalk von Haxthausen (født 1705 i Maastricht i Hertugdømmet Limburg, død 1770 i Fredrikshald) og Juliane Dorothea von Eldern (født 1719 i København, død 1790 i København).
Offiser i Norge
Haxthausen kom til Norge i 1773 som premierløytnant ved Søndenfjeldske infanteriregiment. I 1779 ble han utnevnt til sjef for det Opplandske infanteriregiment, og bodde på Ringnes gård i Stange. I 1788 ble han utnevnt til generalkrigskommissær og tjenestegjorde samme år i felttoget mot Båhuslen som adjutant for prins Carl av Hessen.
I Bugges St. Johannes-Logen St. Olaus til Den Hvide Leopard i Kristiania 1749 — 1757 — 1907 • Jubileumsskrift 1907, opplyser forfatteren på s. 118: «Den 4. Juni 1788 besøgte Landgrev K a r l  med sin Søn Prins  F r e d r i k   a f   H e s s e n  Logen, ledsagede af General-Auditør  M e y e r, Major  K ø p p e r n  og General-Adjutant  H a x t h a u s e n. I denne anledning blev en Tale holdt af Br. A n k e r fra St. og endnu en anden Tale af Br. F a l s e n.» På s. 121 berettes det om, at i «Tidsrummet 1780–1792 blev i St. Olaus optagne» bl.a. «1789 19/12 F r i e d r.  G o t t s c h a l c k  v.  H a x t h a u s e n  (af Zorobab.)» – samme dag som Niels Treschow «(af Zorob.), Rektor». Se St. Johanneslogen St. Olaus til den hvide Leopard. Og på s. 143 fremgår, at samme Haxthausen allerede ble frimurer i 1787 i Gottorp: «General-Lnt. F r i e d r. G o t t s c h a l c k  H a x t h a u s e n [Reception:] Gottorp 1787 … «(+ 1825)».
I 1802 ble Frederik Gottschalk von Haxthausen direktør for Det militære Institutt (Krigsskolen) i Christiania med generalmajors rang. I årene 1803 til 1810 oppholdt han seg i København, men opprettholdt likevel alle sine norske embeter, ble kommandant på Akershus festning i 1806.
Finansminister
Haxthausen øvet stor innflytelse på Christian Frederik etter at denne var kommet til Norge i 1813, han deltok ved stormannsmøtet på Eidsvoll (ofte kalt Notabelmøtet) den 16. februar 1814, og 2. mars 1814 ble han utnevnt til førstestatsråd (statsminister) og finansminister i Norges første regjering.
Under Krigen med Sverige 1814 ble Haxthausen urettmessig beskyldt for forræderi. Den 19. august, fem dager etter at Mossekonvensjonen var underskrevet, ble hans eiendom og bolig på løkken Lille Frogner omringet av en opphisset menneskemengde som knuste rutene i huset og ramponerte hagen. Haxthausen måtte rømme byen og si fra seg sine stillinger. Han ble frikjent av riksretten i 1815 og gikk ut av tjenesten i 1817.
Akershus festning gikk ut av operativt militært bruk i 1814, og Haxthausen var dermed den siste operative militære kommandant for festningen.
Frederik Gottschalk von Haxthausen fikk i 1879 oppkalt en gate etter seg. Haxthausens gate går fra Frognerveien til Gyldenløves gate langs den gamle sørgrensen for Lille Frogner.
Taylor & Francis
Taylor & Francis Group er en britisk forlagsgruppe som omfatter flere akademiske forlag, og som utgir akademisk litteratur innen humaniora, samfunnsvitenskap, rettsvitenskap, medisin og andre fagområder. Taylor & Francis omfatter bl.a. imprintnavnene Routledge og Ashgate. Taylor & Francis ble etablert av William Francis og Richard Taylor i 1852. Taylor & Francis Group er en del av morselskapet Informa plc.
Taylor & Francis utgir mer enn 1000 vitenskapelige tidsskrifter og rundt 2000 vitenskapelige bøker hvert år.
Lisa Williams
Lisa Williams (født 19. juni 1973 i Birmingham i England) er en selverklært klarsynt, reikihealer, krystallhealer og medium.
Hun har et eget TV-show på Lifetime som kalles Lisa Williams: Life Among the Dead, som sendes i Norge på kanalen FEM, og TV Norge. Her følges Williams på en vanlig dag, der hun hevder å kommunisere med de døde, undersøker hjemsøkte hus, og andre åndelige aktiviteter. Hun hevder hun har snakket med bl.a. Bob Hope, Prinsesse Diana, Natalie Wood, Marilyn Monroe og Ray Charles etter at de døde.
Kritikerne hennes mener hun bedriver cold reading og hot reading for å gi inntrykk av at hun vet mer om menneskene hun snakker til, enn hun egentlig gjør.
Hennes show på Lifetime gikk i to sesonger (Sesong to kalt "Lisa Williams: Voices from the Other Side"), og hun har hatt et annet show som het "Lisa Williams Live ", og de gikk i Storbritannia på tre forskjellige kanaler. Da Williams besøkte Norge i september 2010, ble det laget et TV-show av hennes show fra Oslo Konserthus kalt "Lisa Williams live i Oslo". Williams er barnebarn av Frances Glazebrook, et kjent britisk medium.
Williams også dukket opp på den engelske versjonen av Deal or No Deal på NBC 31. mars 2008. Hun hadde også en gjesteopptreden som dommer i et av Lifetimes andre programmer: America's Psychic Challenge, samt i Sesame Street.
Williams var tidligere gift med Kevin Harris og har en sønn som heter Charlie. På hennes Hay House-radioprogram 9. desember 2009 annonserte hun at hun og ektemannen skulle skilles. I mars 2011 stod hun fram som lesbisk, og hun var en periode samboer med Holly Riddel.
Gao Jian
Gao Jian (født i Shanghai) er en kinesisk diplomat. Hun var fra 2007 til 2009 Folkerepublikken Kinas ambassadør i Norge og deretter ambassadør til Ungarn (2009-2012).
Karriere
Før Gao mottok utnevnelsen til Oslo-ambassadør, var hun tredjesekretær ved Kinas ambassade i Burma 1983–85, tilsvarende stilling ved ambassaden i Laos 1987–89, ansatt i Nord-Amerika-avdelingen i kinesisk UD 1989–95, og kanselliråd ved ambassaden i Washington, DC fra 1995 til 1999. Deretter hadde hun ulike lederstillinger i kinesisk UD i Beijing inntil hun ble utnevnt til sin første ambassadørpost i Oslo fra 2007. Etter to år ble hun ambassadør i Ungarn, frem til 2012.
Odense kommune
Odense kommune er en dansk bykommune og administrasjonssenter i Region Syddanmark. Før regionsreformen 2007 var Odense en kommune i, og administrasjonssenter for Fyns amt. Etter reformen i 1. januar 2007 er kommunegrensene uforandret. Administrasjonen for kommunen sitter i byen Odense, Danmarks tredje største by. Kommunens folketall er svakt stigende.
På Gjøvik
På Gjøvik er en musikk-kassett utgitt av Vazelina Bilopphøggers i 1985. Dette var den aller første utgivelsen med låten «På Gjøvik».
Fylkesvei 4780
Fylkesvei 4780 går mellom Krabbatveit og Kårstø i Tysvær. Veiens lengde er 16,8 km.
En tid var veien skiltet riksvei 512. Frem til 2019 hadde veien betegnelsen fylkesvei 780.
Martin Krasnik
Martin Krasnik (født 22. juni 1971 i København) er en dansk journalist som siden 2017 har vært sjefredaktør i Weekendavisen.
Han er av dansk-jødisk herkomst som sønn av lege og professor Allan Krasnik og bioanalytiker Else Thorbjørnsen, og vokste opp i København og Jerusalem. Han anser seg selv som ikke-religiøs. Han gikk på den jødiske folkeskolen Carolineskolen, og tok studentereksamen ved Ordrup Gymnasium i Charlottenlund. Krasnik er kandidat i statsvitenskap fra Københavns Universitet, og har også studert ved Det hebraiske universitetet i Jerusalem og London School of Economics.
Krasnik begynte som praktikant i Weekendavisen i 1994. Som 27-åring ble han medlem av sjefredaksjonen i avisen, etter noen år som korrespondent i Jerusalem og London. Mellom 2003 og 2005 hadde han et opphold i aktualitetsprogrammet Deadline på DR2, der han fikk sitt gjennombrudd med sin konfronterende intervjustil. Krasnik var Amerika-korrespondent i Weekendavisen fra 2005 til 2010 og programleder i det utenrikspolitiske aktualitetsprogrammet Ellemann|Lykketoft, med Uffe Ellemann-Jensen og Mogens Lykketoft som faste kommentatorer, på TV 2 NEWS fra 2010 til 2012. Fra 2012 til 2016 var han tilbake som programleder i Deadline. I 2016 gikk han til en stilling som journalist i Weekendavisen, hvor han i 2017 ble sjefredaktør.
Fijiansk mesterskap i friidrett 2017
Fijiansk mesterskap i friidrett 2017 var det nasjonale mesterskapet i friidrett i øystaten Fiji, og ble arrangert 14. og 15. april 2018 på ANZ Stadium i Suva i Fiji.
Tony Mansfield
Tony Mansfield (født 19. januar 1955 i Clapham, London) er en engelsk låtskriver, musiker og plateprodusent. Mansfield produserte blant annet Hunting High and Low, a-has debutalbum. Han har også jobbet med band som After the Fire, Aztec Camera, Captain Sensible („Wot“), Naked Eyes, The B-52’s og Vicious Pink, samt artister som Mari Wilson, Miguel Bosé, Nick Straker og Ana Torroja.
Petrus Wernink
Petrus Adrianus Wernink (født 1. april 1895 død 29. november 1971) var en nederlandsk seiler som deltok under OL 1920 i Antwerpen.
Wernink ble olympisk mester i seiling med den nederlandske båten «Oranje» som vant 6½ meter-klassen foran den franske båten «Rose Pompon». Mannskapet på båten besto av Wernink, Johan Carp og Bernhard Carp. Det var kun to båter i denne klassen.
The Jackson 5
The Jackson 5 (også skrevet som The Jackson Five, forkortet J5) var et amerikansk pop-band, som var aktive fra 1962 til 1990.
The Jackson 5
(Utgivelser ved plateselskapet Steeltown):
(alle utgivelser ved Motown):
The Jacksons
(alle utgivelser ved CBS):
The Jackson 5
(alle Motown-utgivelser):
The Jacksons
(alle CBS-utgivelser):
Petja po doroge v Tsarstvije Nebesnoje
Petja po doroge v Tsarstvije Nebesnoje (originaltittel: Петя по дороге в Царствие Небесное) er en russisk film fra 2009, regissert av Nikolaj Nikolajevitsj Dostal.
Handling
I den lille byen Kandalaksja lever Petya ut sitt fantasi-liv som trafikk-betjent. Han har et hylster, en falsk pistol av tre, og lokalbefolkningen går med fantasiene ved å følge beskjedene hans. Men etter at en domfelt stikker av fra et fengsel i nærheten, blir Petya snart med på letingen, som enhver flink og lydig offiser ville gjort.
Carte du Ciel
Carte du Ciel (bokstavelig kart over himmelen) var én av to forskjellige, men likevel tilknyttede deler av et stort internasjonalt prosjekt startet av Amédée Mouchez, direktør ved Paris-observatoriet, i 1887. Prosjektet tok for seg å kartlegge og katalogisere posisjonene til millioner av stjerner så svake som 11. eller 12. størrelsesklasse. Tjue observatorier fra rundt om i verden deltok i å avdekke og måle mer enn 22,000 fotografiske plater i et enormt observasjonsprogram som gikk over flere tiår. Til tross for, eller på grunn av, den eneorme skalaen var prosjektet bare delvis vellykket – Carte du Ciel-delen av prosjektet ble aldri fullført og den andre delen ble i stor grad ignorert i nærmere femti år. Publiseringen av Hipparcos-katalogen i 1997 førte imidlertid til en viktig utvikling i bruken av dette historiske platematerialet.
Observatorier
Deltakende observatorier og stjerner som ble målt i forbindelse med prosjektet inkluderer:
Selenocystein
Strukturelt lik cystein, unntatt at svovel er byttet ut med selen. Sidekjeden (R) er altså -Se-H. Finnes kun i en håndfull proteiner, som derfor ofte blir kalt selenoproteiner (som glutathion peroxidase).
Lok Sabha
Lok Sabha (folkets kammer) er det ene kammer i Indias tokammerparlament, Sansad. Indias regjering er parlamentarisk ansvarlig innenfor Lok Sabha.
Ifølge Indias grunnlov kan Lok Sabha ha høyst 530 delegater fra delstatene, høyst 20 delegater fra de føderale territoriene (union territories) og 2 delegater fra den angloindiske minoriteten. Lok Sabha har idag 545 delegater, hvorav 543 delegater velges for en mandatperiode på 5 år i majoritetsvalg i enmannsvalgkretser, og øvrige 2 delegater da utses av Indias president å representere den angloindiske minoriteten. Valg kan utlyses før det er gått 5 år av en mandatperiode. Den nye mandatperioden begynner da å løpe fra dagen før det nye valgets avslutning. Valgbar alder er 25 år. Stemmerettsalder ble i 1988 senket fra 21 til 18 år.
Kim Chung-han
Kim Chung-han (født 3. februar 1950) er en sørkoreansk volleyballspiller.
Han representerte Sør-Korea under Sommer-OL 1976 i Montréal, hvor han ble nummer 6.
Tord Wiksten
Tord Wiksten (født 30. juni 1971 i Byske) er en svensk tidligere skiskytter. Han konkurrerte internasjonalt fra 1992 til 2003.
Mahabad
Mahabad, eller Sablagh, (persisk: مهاباد, kurdisk: مه‌هاباد, Mehabad) er en by i Vest-Aserbajdsjan i Nordvest-Iran. Byen hadde 133 324 innbyggere i 2006, og ligger i en trang dal 1300 meter over havet, sør for Urmiasjøen.
Regionen Mokrian består av distriktene Mahabad, Bokan, Piranshahr, Sardasht, Oshnaviyeh og Naghadeh.
I 1946 ble Republikken Mahabad utropt med Mahabad som hovedstad, og flere tusen irakiske kurdere under ledelse av Mustafa Barzani sluttet seg til opprørerne. «Mahabadrepublikken» hadde et vitalt politisk og kulturelt liv med blant annet teatre, aviser på kurdisk, men ble raskt slått ned av iranske styrker. Republikkens president, Qazi Muhammed, og andre ledende skikkelser ble hengt.
Etymologi
Byen ble grunnlagt under safavidperioden under navnet Savoujbolagh. Savoujbolagh er et tyrkisk navn som betyr «kald vår». Senere, under Qajar-dynastiet, ble byen kalt Savoujbolagh Mokri, som betyr «Savoujbolagh av mukri-folket», på grunn av mukri-folket som bodde i byen. Dette var navnet på byen før 1936.
Jiangzhai
Jiangzhai-funnstedet er et arkeologisk funnsted av en neolittisk bosetting av Yangshaokulturen (av Banpo- og Miaodigou-typene av Yangshaokulturen ).
De så langt eldste kopperartefakter i Kina ble funnet her.
Stedet er i bydistriktet Lintong i Xi’an i den kinesiske provinsen Shaanxi. Den dateres til 4600–4400 f.Kr. og ble utgravs i perioden 1972 til 1979. Her er det avdekket bosteder, keramikkbrennerier og graver. Jiangzhai-funnstedet (Jiangzhai yizhi) ble i 1996 tilføyd på listen over Folkerepublikken Kinas kulturminner (4-20).
Kim Kun-bong
Kim Kun-bong (født 24. august 1945) er en sørkoreansk volleyballspiller.
Han representerte Sør-Korea under Sommer-OL 1976 i Montréal, hvor han ble nummer 6.
Boris Sekulić
Boris Sekulić (født 21. oktober 1991) er en serbisk-slovakisk fotballspiller som spiller for den amerikanske klubben Chicago Fire.
Sekkeedderkopper
Utseende
Middelsstore, avlange, ofte lyst rødlige eller brunlige edderkopper. De har åtte omtrent jevnstore øyne som er ordnet i to tverr-rekker.
Levevis
De bygger ikke fangstnett, men jakter på byttet ute i det fri, mest om natten. De bygger seg et sekk- eller rørformet "hus" av silke under steiner, mellom død vegetasjon eller lignende. Hunnene i slekten Clubiona lager et reir til eggene sine av gressblader holdt sammen med silke.
Utbredelse
Sekkeedderkopper har en Kosmopolittisk utbredelse. De finnes over hele jorden, bortsett fra antarktis og arktis.
Systematisk inndeling / europeiske arter
Familiens plassering innen gruppen Entelegynae er usikker. Flere slekter, blant andre Cheiracanthium, som før ble plassert i denne familien, er nå overført til Miturgidae. Andre slekter er overført blant andre til Anyphaenidae, Liocranidae og Zodariidae. Over 80 % av den gjenværende artene regnes til den artsrike slekten Clubiona, som også er den eneste som forekommer i Europa.
Pipeline
En pipeline (norsk oversettelse: kommandokø eller kanal ) er i UNIX og i Unix-liknende operativsystemer en sekvens av prosesser som er lenket sammen av deres standardstrømmer, slik at utmatningen fra hver prosess (stdout) går direkte inn som en innmatning (stdin) i den neste prosessen.
Konseptet ble fremmet av Doug McIlroy ved Bell Laboratories under utviklingen av UNIX, og var med på å forme Unix-filosofien. Begrepet har sitt navn etter analogien med en fysisk rørledning.
Standardsyntaksen i skall er en liste over flere kommandoer, som er adskilt av vertikale streker («pipes»). For eksempel, for å liste filene i den nåværende katalog, og bare beholde linjer i utmatningen som inneholder tekststrengen  (grep), og se resultatet på en scrollende side (less), brukes følgende kommandoer:
Gimse bru
Gimse bru er ei fagverksbru i stål som krysser Gaula i Melhus sentrum i Trøndelag. Brua er 126 meter lang. Den ble bygd i 1929 og var en del av riksvei 708 (nå fylkesvei 708) fram til den nye Melhusbrua ble åpnet i 2003 og ledet trafikken utenom sentrum. Gimse bru er en del av Fv6606. Brua ble pusset opp i forbindelse med veiutbyggingen, og har blant annet fått bredere gangbane.
Ei tidligere bru på stedet ble åpnet i 1849.
Level 42
Level 42 er et britisk jazzfunkband som hadde stor fremgang i 1980-årene med singler som «Running in the family» og «Lessons in Love». Bandets navn stammer fra boken Haikerens guide til galaksen. De har solgt over 30 millioner album.
Gruppen ble dannet i 1980 i London og bestod opprinnelig av Mark King (bassgitar, vokal), Mike Lindup (klaviatur, vokal), Boon Gould (gitar) og Phil Gould (trommer). De tidlige årene kjennetegnes av en sterkt funk-inspirert dansbar popmusikk med tydelige jazzharmonier. Deretter bevegde Level 42 seg mot en lettere og mer rendyret popmusikk.
Den opprinnelige gruppen skilte lag i 1987, etter dette har flere ulike versjoner av bandet opptrådt. Den siste oppsetningen (2007) besto av King, Lindup og Gary Husband.
Otterup kommune
Otterup kommune er en tidligere kommune i Fyns amt i Danmark som eksisterte fra 1970 til 2006. Fra og med 1. januar 2007 inngår kommunen i den nyopprettede Nordfyns kommune i Region Syddanmark.
Kleiner Plöner See
Kleiner Plöner See (betydning Lille Plönsjø) er en innsjø i delstaten Schleswig-Holstein i Tyskland. Den største byen ved dens bredder er Plön, dessuten ligger på det eidet som skiller den fra Großer Plöner See. Et annet eide, nord for Plön, skiller den fra Trammersee.
Innsjøen ligger i Holsteinske Sveits, et naturskjønt område som danner en naturpark.
Ketwurst
Ketwurst (av ketsjup og wurst (tysk for pølse)) er en type bockwurst og serveres på en måte som minner om pølse i brød. Det avlange pølsebrødet blir gjennomhullet fra kortenden ved hjelp av en egen maskin og pølsen som allerede er dyppet i ketsjup, puttes i brødet.
Bernhard Carp
Bernard «Berend» Carp (født 17. april 1901, død 22. juli 1966) var en nederlandsk seiler som deltok under OL 1920 i Antwerpen.
Carp ble olympisk mester i seiling med den nederlandske båten «Oranje» som vant 6½ meter-klassen foran den franske båten «Rose Pompon». Mannskapet på båten besto av Petrus Wernink og brødrene Bernard og Johan Carp. Det var kun to båter i denne klassen.
West Wiltshire
West Wiltshire var et administrativt distrikt i Wiltshire, England. Administrasjonssenteret var Trowbridge.
Distriktet ble opprettet 1. april 1974 ved at fem bydistrikter og to landdistrikter ble slått sammen. Det ble innelmmet i Wiltshire enhetlige myndighet i 2009.
Folkets Dagblad Politiken
Folkets Dagblad var en venstresosialistisk, senere kommunistisk og til slutt pro-nazistisk morgenavis som utkom i Stockholm i 1916–1940 og 1942–1945 under forskjellige navn.
Avisa ble grunnlagt i 1916 under navnet Politiken, av venstrefløyen i Sveriges socialdemokratiska arbetareparti, og første nummer utkom 27. april samme år. Sommeren 1917 ble den organ for Sveriges Socialdemokratiska Vänsterparti (senere Sveriges Kommunistiska Parti), som ble dannet da venstrefløyen i partiet ble ekskludert, og fra 1917-1930 het avisa Folkets Dagblad Politiken. I 1929 ble kommunistpartiet splittet og avisa ble organ for det nye Socialistiska Partiet, og ble fra 1930 kalt Folkets Dagblad som forble navnet så lenge avisa utkom.
Politiken ble først utgitt to, senere tre ganger per uke, og ble en dagsavis i 1917. Den nådde sine høyeste opplagstall tidlig på 1930-tallet med rundt 30 000 eksemplarer hver dag.
Avisas politikk endret seg over årene, og under Nils Flyg endret Folkets Dagblad, seg gradvis til en avis til støtte for det nasjonalsosialistiske Tyskland, og ga på slutten full politisk støtte til tyskerne i andre verdenskrig. Den utkom siste gang 30. august 1940.
Redaktører var:
Lee In
Lee In (født 22. august 1952) er en sørkoreansk volleyballspiller.
Han representerte Sør-Korea under Sommer-OL 1976 i Montréal, hvor han ble nummer 6.
Shohei Ono
Shohei Ono (født 3. februar 1992) er en japansk judoka.
Han representerte Japan under Sommer-OL 2016 i Rio de Janeiro, der han tok gull i 73 kg.
Under Sommer-OL 2020 i Tokyo som ble arrangert i 2021, tok han gull. Han tok senere sølv i lagkonkurransen
Pop (2009)
Pop (originaltittel: Поп) er en russisk film fra 2009, regissert av Vladimir Khotinenko.
Handling
En ortodoks religiøs bygning i landsbyen Zakaty, som tidligere ble konfiskert og omgjort til en sal for film-visninger eller lignende, blir restaurert til dens tidligere bruk - og kirke-klokkene blir reddet. Men etter at sovjetiske myndigheter er tilbake ved makten, blir presten arrestert av NKVD.
Filosofiåret 1716
Filosofiåret 1716 er en oversikt over hendelser, utgivelser og personer med tilknytning til filosofi i 1716.
Fødsler
og forfatter av essays og fabler ||align=center|86 ||align=center|1803 ||
Karl Schiller
Karl August Fritz Schiller (født 24. april 1911 i Breslau, død 26. desember 1994 i Hamburg) var en tysk vitenskapsmann og politiker (SPD). Han var fra 1966 til 1972 Tysklands næringsminister og fra 1971 til 1972 landets finansminister.
Politisk virke
Schiller ble i 1937 medlem av NSDAP. Medlemskapet var en forutsetning for å kunne arbeide som dosent ved universitetet i Kiel. Han deltok fra 1941 til 1945 som soldat og etterhvert offiser under den andre verdenskrigen. Han var plassert i hærens østlige etterretningsenhet og ble etterhvert tildelt Jernkorset klasse 2.
Karl Schiller ble i 1946 medlem av SPD og av partiets presidium fra 1966 til 1972. Han hadde stor innflytelse på Godesberg-programmet som ble vedtatt på SPDs partikongress i Bad Godesberg i 1959. Programmet innebar at partiet gikk fra planøkonomi til sosial markedsøkonomi. Schiller ble kjent for utsagnet «Så mye konkurranse som mulig, så mye planlegging som nødvendig» (tysk: «so viel Wettbewerb wie möglich, so viel Planung wie nötig»).
I perioden 1953 til 1958 var Schiller nærings- og transportminister i Hamburgs delstatsregjering under Max Brauer og fra 1961 til 1965 næringsminister i Berlins delstatsregjering under Willy Brandt.
Under den første storkoalisjon (regjeringen Kiesinger) ble Schiller næringsminister. Han arbeidet der så godt sammen med den konservative Franz Josef Strauss at de to ble kalt Plisch und Plum, etter to viltre hunder i en 1800-talls tegneserie av Wilhelm Busch.
I 1967 tok Schiller initiativ til den såkalte stabilitets- og vekstloven i Tyskland. Loven gjennomførte makroøkonomisk regulering (tysk:Globalsteuerung ) av økonomisk etterspørsel gjennom økonomisk politikk og pengepolitikk. Schiller var også initiativtaker til en samhandlingspolitikk (tysk: Konzertierten Aktion ) mellom partene i arbeidslivet og regjeringen for å unngå tilbakeslag i økonomien.
Etter uenighet innad i regjeringen Brandt trådte Schiller tilbake som finansminister. Han stilte senere samme år sin plass i SPDs presidium til disposisjon og meldte seg dessuten ut av partiet. I valgkampen samme år støttet han CDUs kanslerkandidat Ludwig Erhard, men ble selv aldri medlem av CDU. Han meldte seg siden inn igjen i SPD.
Fridtjof Nansen (andre betydninger)
Fridtjof Nansen kan sikte til:
Andrej Khrzjanovskij
Andrej Jurjevitsj Khrzjanovskij (Андре́й Ю́рьевич Хржано́вский; født 1939) er en russisk regissør.
Ringe kommune
Ringe kommune er en tidligere kommune i Fyns amt i Danmark som eksisterte fra 1970 til 2006. Fra og med 1. januar 2007 er den innlemmet i den nye Faaborg-Midtfyn kommune, som ledd i kommune- og regionreformen 2005–07.
Juraj Filas
Juraj Filas (født 5. mars 1955 i Košice i Tsjekkoslovakia, død 31. desember 2021) var en slovakisk komponist, lærer og sanger.
Filas studerte sang og komposisjon på musikkonservatoriet i Praha og ved akademiet for utøvende kunst hos Jiri Pauer og Jan Zdenek Bartos. Han skrev over 100 verker, blant annet seks symfonier, orkesterverker, kammermusikk, kantater, instrumentalverker for mange instrumenter og vokalverker. Filas var lærer i komposisjon ved akademiet for utøvende kunst. Han komponerte i en lyrisk melodisk stil, med inspirasjoner fra blant annet Ludwig van Beethoven, Giuseppe Verdi og Gustav Mahler. Juraj Filas bodde i Praha.
Han døde av covid-19 den 31. desember 2021, i en alder av 66 år.
Hawker Henley
Hawker Henley var et britisk måltauingsfly.
Henley ble egentlig utviklet mot en spesifikasjon for et lett nærstøttefly, men før flytypen ble satt i produksjon bestemte det britiske luftfartsministeriet seg for at det ikke lenger hadde behov for denne typen fly. Henley ble i stedet satt i produksjon som måltauingsfly med betegnelsen Henley TT.Mk III.
I operativ bruk var motortrøbbel et stadig tilbakevendende og hemmende problem, og Henley ble faset ut allerede i 1942 til fordel for andre flytyper.
Poltory komnaty, ili Sentimentalnoje putesjestvije na Rodinu
Filmen var en semi-fiksjonellberetning om livet til den russiske poeten Josif Brodskij som ble tildelt Nobelprisen i litteratur i 1987. Men han ble tvunget i amerikansk eksil i 1972, og ble tildelt amerikansk statsborgerskap i 1977.
Jacky Rosen
Jacklyn Sheryl Rosen (født Spektor; 2. august 1957 i Chicago i Illinois) er en amerikansk politiker som har representert Nevada i USAs senat siden 2019. Rosen er medlem av Det demokratiske parti og representerte Nevadas 3. kongressdistrikt i Representantenes hus fra 2017 til 2019.
Rosen ble valgt inn i senatet i 2018 da hun slo den sittende republikaneren Dean Heller. Hun var det eneste nye medlemmet av underhuset til å vinne et sete i senatet i mellomvalget i 2018 og den eneste utfordreren som slo en sittende republikansk senator i 2018.
Tidlig liv og karriere
Rosen ble født 2. august 1957 i Chicago i Illinois til husmoren Carol, og bilselgeren Leonard Spektor, en veteran fra Koreakrigen. Moren var av irsk, tysk og østerriksk opphav og farens familie var jødiske emigranter fra Russland og Østerrike.
Rosen gik på University of Minnesota og ble uteksaminert med en bachelorgrad i psykologi i 1979. Foreldrene flyttet til Las Vegas mens hun gikk på college, og hun flyttet etter dem da hun var uteksaminert. Hun tok en jobb med Summa Corporation og jobbet som servitør på Caesars Palace i somrene på 1980-tallet. Mens hun jobbet for Summa gikk hun på Clark County Community College (nå College of Southern Nevada) og tok en associate degree i data og informasjonsteknologi i 1985. I 1990 begynte hun å jobbe for Southwest Gas frem til hun startet sitt eget rådgivningsselskap tre år senere.
Representantenes hus
Rosen, en tidligere programmerer uten politisk erfaring, ble spurt av daværende minoritetsleder i senatet Harry Reid om å stille i valg for setet i Representantenes hus som stod tomt etter republikaneren Joe Heck i 2016. Den 26. januar erklærte hun at hun skulle stille til valg i Nevada's 3rd congressional district. Rosen vant 60 % av stemmene i demokratenes primærvalg og vant en knepen seier over republikaneren Danny Tarkanian i valget. Hun ble tatt i ed 3. januar 2017.
2018
Rosen ble valgt inn i USAs senat den 6. november 2018 med en seier over den sittende republikaneren Dean Heller. Under valgkampen, som hun startet 5. juli 2017, fikk støtte fra tidligere president Barack Obama og tidligere visepresident Joe Biden. Under valgkampen fokuserte Rosen på sin støttet for Affordable Care Act (Obamacare) og kritiserte Hellers stemme for å oppheve det i 2017. Rosen hadde stemt mot republikanernes forsøk på å oppheve Obamacare.
Rosen slo Heller med 50,4 % av stemmene mot Hellers 45,4 %. Heller hadde vunnet i 15 av Nevadas 17 fylker, men Rosen vant i de to største, Clark County (hvor Las Vegas ligger) og Washoe County (hvor Reno ligger). Hun vant Clark County med over 92 000 stemmer, nesten det dobbelte av marginen hun vant med i delstaten på 48 900.
Rosen var en av kun to demokrater som ikke allerede var sittende, sammen med Arizonas Kyrsten Sinema, som vant senatorvalg i 2018. Hun var også den 37. personen til å sitte én periode i Representantenes hus til å vinne en plass i senatet, og den første kvinnen til å gjøre det.
Mandatsperiode
Rosen var i kongressbygget for tellingen av valgmannsstemmene i 2021 da Trump-supportere stormet kongressen. Hun var i Russell Senate Office Building da hun ble evakuert til en hemmelig, sikker plass. Under angrepet tvitret hun og beskrev hendelsen som «reprehensible» og at «It’s time for us as a nation to come together and denounce hate and violence.»
Politiske posisjoner
Rosen har blitt beskrevet både som en liberal demokrat og en moderat demokrat. Per januar 2021 hadde FiveThirtyEight funnet at Rosen stemte likt med president Donald Trump i 34,6 % av tilfeller. American Conservative Union gav henne en rating på 5,35 % i 2021.
Utenrikspolitikk
I april 2019 var Rosen en av 34 senatorer som signerte et brev til Trump hvor han ble oppfordret «to listen to members of your own Administration and reverse a decision that will damage our national security and aggravate conditions inside Central America»", hvor de også sa at Trump hadde «consistently expressed a flawed understanding of U.S. foreign assistance" since becoming president and that he was "personally undermining efforts to promote U.S. national security and economic prosperity» ved å hindre bruken av midler øremerket for nasjonal sikkerhet i 2018. Senatorene argumenterte for at støtte til land i Mellom-Amerika ville føre til mindre emigrasjon til USA ved å bedre tilstandene i de gjeldende landene.
Våpenpolitikk
Rosen støtter en ulovliggjøring av angrepsvåpen.
Helsevesen
Rosen støtter Affordable Care Act og provisjonene som hindrer pasienter i å bli nektet forsikring eller få høyere omkostninger på grunn av alder eller eksisterende tilstander. Hun støtter muligheten for borgere å kjøpe seg inn i Medicaid som et alternativ til å konkurrere med private forsikringsselskaper.
Under nedsteningen av statsapparatet i januar 2019 var Rosen en av 34 senatorer som signerte et brev til kommissæren av Food and Drug Administration Scott Gottlieb hvor de anerkjente FDAs arbeid med bivirkningene av nedstengingen på offentlig helse og ansatte, samtidig som de uttrykte bekymringer for «that the continued shutdown will result in increasingly harmful effects on the agency's employees and the safety and security of the nation's food and medical products.»
I februar 2019 var Rosen en av 11 senatorer som signerte et brev til insulinprodusentene Eli Lilly and Company, Novo Nordisk og Sanofi over de økende prisene på insulin, som de la skylden på for at pasienter manglet «access to the life-saving medications they need.»
I august 2019 var Rosen en av 19 senatorer som signerte et brev til finansminister Steven Mnuchin og helse- og omsorgsminister Alex Azar hvor de ba om informasjon fra Trump-rejgeringen for å kunne hjelpe delstater og kongressen forstå de mulige konsekvensene av hva som ville skje om Texas v. United States ville få medhold i retten. De skrev at en total overhaling av helsevesenet ville skape «an enormous hole in the pocketbooks of the people we serve as well as wreck state budgets».
Kvinner
Rosen er for abort og har fått støtte fra NARAL Pro-Choice America.
Privatliv
Rosen bor i Henderson i Nevada sammen med mannen Larry som er radiolog. Sammen har de en datter. Før hun gikk inn i politikken var hun president for Congregation Ner Tamid, en a reformjødisk synagoge i Henderson. Hun har vist til filosofien i tikkun olam som å ha spilt en stor rolle i hennes avgjørelse om å gå inn i politikken.
Byske
Byske er et tettsted i Skellefteå kommune i Västerbottens län i landskapet Västerbotten i Sverige. Det ligger ved E4, Byskeälven og Bottenviken, cirka 30 kilometer nord for Skellefteå. I 2010 hadde tettstedet 1 728 innbyggere.
Byske havsbad ligger noen kilometer øst for stedets sentrum. Her finnes badestrand med campingplass.
Vindoren
Vindoren er et fjell i Kongsberg kommune i Viken fylke. Det ligger like ved grensa til Vestfold, i den sørøstre utkanten av Skrimfjella, og har en høyde på 651 meter over havet. Toppen er markert med en steinvarde. Vindoren er omgitt av vidstrakte skogsområder, men på toppen er det snaufjell, med enkelte furutrær.
Embraer EMB-110 Bandeirante
Embraer EMB-110 Bandeirante er en brasiliansk flytype, produsert av flyprodusenten Embraer.
Mashu Baker
Mashu Baker (født 25. september 1994) er en japansk judoka.
Han representerte Japan under Sommer-OL 2016 i Rio de Janeiro, der han tok gull i 90 kg.
Kangjia
Kangjia-funnstedet (Kangjia yizhi 康家遗址) er et neolittisk funnsted i den kinesiske provinsen Shaanxi. Den ligger nord i landsbyen Kangjia 康家村 i storkommunen Xiangqiao 相桥镇 i bydistriktet Lintong 临潼区 i Xi'an. Stedet dateres til -4000 til -2000. Her er det blitt funnet spor av mer enn 300 bygninger og over titusen artefakter av leirtøy (overveiende grå keramikk), stein, knokler og horn.
Akureyrarkirkja
Akureyrarkirkja er en luthersk kirke i Akureyri, nord på Island. Den ligger i sentrum av byen, på en ås. Den er tegnet av Guðjón Samúelsson, og stod ferdig i 1940.
Rennebu Idrettslag
Rennebu Idrettslag (Rennebu IL) er et idrettslag fra Rennebu kommune i Trøndelag. Klubben er mest kjent som skiklubb med aktivitet innen langrenn, men har også grupper for fotball og håndball.
Akureyrarkirkja
Akureyrarkirkja har et spesielt stort 3200-pipers orgel, en unik tolkning av korsfestelsen og et votivskip som henger ned fra taket. Skipet viser til den norrøne tradisjonen med å gi takkegaver for at Gud beskyttet ens kjære som reiste til sjøs. Det ugjennomsiktige vinduet i koret var tidligere i Coventry Cathedral i England.
Rennebu Idrettslag
Magne Myrmo, «den siste verdensmester på treski» representerte Rennebu IL. I 1998 arrangerte klubben sammen med IL Nor NM på ski.
Lee Jong-won
Lee Jong-won (født 13. februar 1952) er en sørkoreansk volleyballspiller.
Han representerte Sør-Korea under Sommer-OL 1976 i Montréal, hvor han ble nummer 6.
Kangjia
Kangjia-funnstedet (Kangjia yizhi) ble i 2001 oppført på Folkerepublikken Kinas liste over kulturminner (5-113).
Battos III av Kyrene
Battos III av Kyrene (gresk: Βάττος; virksom på 500-tallet f.Kr.), også kalt for «Battos den halte» (Βάττος ο Χωλός), var den femte greske konge av Kyrene og et medlem av det battiaske dynasti.
Slekt
Battos var sønn og eneste barn av kong Arkesilaos II og dronning Eryxo. Hans bestefar var kong Battos II. Hans bestemor på morssiden var prinsesse Kritola. Battos II og Eryxo var søskenbarn.
Kongedømme
I denne tiden med ustabilt styre og politiske mord, opprørske innfødte libyere, skrøpelig allianse med stormakten Egypt i øst, innså Battos at hans rike Kyrenaika med hovedstaden Kyrene var altfor utrygt. Han foretok en reise til Hellas og besøkte orakelet i Delfi hvor han stilte spørsmålet om hva som kunne gjøres med Kyrenaika. Prestinnen svarte at han skulle reise til Mantineia i Arkadia og spørre etter en mann ved navn Demonax som skulle rådføre ham i hvordan Kyrenaikas lover kunne reformeres. Demonax hadde en høy posisjon i Mantineia.
Battos vendte tilbake til Kyrene med Demonax som undersøkte det politiske liv i byen. Demonax å dele dem inn i tre grupper:
Demonax opprettet et senat som kontrollerte Kyrenaika. Senatets medlemmer var representanter fra de tre gruppene og kongen var senatets overhode. Den nye konstitusjonen reduserte kongens makt og ansvar, og var således et skritt i demokratisk retning. Monarkiet ble opprettholdt og kongen hadde fortsatt autoritet til å tildele land og være prest for de religiøse pliktene. Demonax opprettet også eforer, oppsynsmenn, som med ansvar for å avsløre og straffe bedragere. Deretter ble det opprettet en stående militær styrke på 300 menn til forsvar av Kyrenaika.
For ytterligere trygge Kyrenaika fra libyerne inngi Battos en fornyet allianse med den egyptiske farao Amasis II, som selv var av libysk opprinnelse. Som tegn på takknemlighet lot Battos farao gifte seg med en gresk kvinne fra Kyrenaika. Amasis II valgte Battos' egen datter Ladike og de ble gift en gang etter 548 f.Kr.
Akureyrarkirkja
Eksterne lenker
Akureyri
Battos III av Kyrene
Død
Battos styrte fram til sin død i 530 f.Kr. og ble gravlagt ved siden av sine forfedre. Han ble overlevd av sin hustru, dronning Feretima, deres sønn Arkesilaos III og deres nevnte datter Ladike. Han ble etterfulgt av sin sønn Arkesilaos III.
Eva Rydell-Orrensjö
Eva Rydell-Orrensjö (født Eva Rydell, 26. februar 1942) er en tidligere svensk turner.
Hun har deltatt i 2 olympiske leker som aktiv turner og 5 som turndommer, og under EM i 1963 vant hun gull i bom, og fikk bronse sammenlagt. Hun sitter i dag også i Svenska Idrottsakademin.
I VM-sammenheng har hun deltatt i ett mesterskap; i 1962. Her endte hun på 25.-plass sammenlagt.
Hun er datter av fotballspilleren Sven Rydell, og har datteren Sara, som ble nordisk mester i ekstremskisport i 2004.
Rydell-Orrensjö bor i dag i Göteborg.
Klotar IV
Klotar IV (død 718) var frankisk konge i navnet av Austrasia (Østfrankerriket) fra 717 til sin død i 718. Han tilhørte merovingerslekten, og ble innsatt som konge av Karl Martell, en kandidat til posisjonen som major domus, rikshovmester. Han ble innsatt i opposisjon til Chilperik II, hvis rike ble redusert til Neustria (Vestfrankerriket). Klotars tid som konge markerte den første gangen siden 679 hvor Frankerriket var delt. Som følge av hans død ble det igjen forent under Chilperik.
Liv og virke
Da Karl Martell ble innsatt som rikshovmester som følge av sin seier over styrkene til Chilperik II og Ragamfred, rikshovmester av Neustria og Burgund, i slaget ved Vincy den 21. mars 717, ble Klotar gjort til konge. Det plasserte Karl Martell i kontroll over det meste av Austrasia, skjønt mindre områder anerkjente fortsatt Chilperik. Opprettelsen av en rivaliserende konge i Klotar hadde to målsetninger: for det første legitimerte det Karl Martell som rikshovmester, en posisjon som han krevde som arv etter sin far, Pipin av Herstal, som døde i desember 714. For det andre utvidet det hans militære ressurser ved at han kunne samle en større hær fra et større område basert på kongelig ordre.
Som følge av at Klotar ble opphøyd til konge, om enn kun i navnet, allierte Chilperik og Ragamfred seg med hertug Odo av Aquitaine. Tidlig i 718 ledet Karl Martell en hær i Klotars navn mot en hær samlet fra Neustria og Aquitaine. Karl seiret i slaget ved Soissons og tvang Chilperik til å flykte til Aquitaine og hertug Odos beskyttelse. Karl ledet deretter den samme hæren dypt inn i saksernes land i nord, så langt som til elven Weser.
Lex Alamannorum, lovverket til alamannerne, ble kunngjort under Klotars styre og i hans navn.
Estadio Monumental
Estadio Monumental Antonio Vespucio Liberti, bedre kjent som El Monumental de Nuñez eller River Plate stadion, er et idrettsstadion som ligger i Núñezdistriktet av Buenos Aires i Argentina. Det er hjemmebanen til fotballklubben River Plate og er oppkalt etter den tidligere klubb-presidenten Antonio Vespucio Liberti. El Monumental regnes for å være Argentinas nasjonalstadion.
Den første fotballkampen som ble spilt her, var mellom River Plate og Peñarol fra Uruguay den 25. mai 1938. Stadionet ble utvidet og sto ferdig til VM i fotball 1978 med en tilskuerkapasitet på 76 600. Flere VM-kamper ble spilt her, inkludert finalen mellom og  som argentinerne vant. For tiden kan 65 645 tilskuere få plass på stadionet.